CELEX: 22013D0089
Language: da
Date: 2013-05-03 00:00:00
Title: Det Blandede EØS-udvalgs afgørelse nr. 89/2013 af 3. maj 2013 om ændring af bilag XIII (Transport) til EØS-aftalen

31.10.2013   
            
            
               DA
            
            
               Den Europæiske Unions Tidende
            
            
               L 291/55
            
         DET BLANDEDE EØS-UDVALGS AFGØRELSE
   Nr. 89/2013
   af 3. maj 2013
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»aftalen«), særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets direktiv 2010/65/EU af 20. oktober 2010 om meldeformaliteter for skibe, der ankommer til eller afgår fra havne i medlemsstaterne, og om ophævelse af direktiv 2002/6/EF (1) skal indarbejdes i aftalen.
            
         
               (2)
            
            
               Ved direktiv 2010/65/EU ophæves Europa-Parlamentets og Rådets direktiv 2002/6/EF (2), som er indarbejdet i aftalen, og som derfor skal udgå af aftalen.
            
         
               (3)
            
            
               Bilag XIII til aftalen bør derfor ændres —
            
         VEDTAGET DENNE AFGØRELSE:
   Artikel 1
   Punkt 56l (Europa-Parlamentets og Rådets direktiv 2002/6/EF) i bilag XIII til aftalen affattes således:
   »32010 L 0065: Europa-Parlamentets og Rådets direktiv 2010/65/EU af 20. oktober 2010 om meldeformaliteter for skibe, der ankommer til eller afgår fra havne i medlemsstaterne, og om ophævelse af direktiv 2002/6/EF (EUT L 283 af 29.10.2010, s. 1).
   Direktivets bestemmelser gælder i forbindelse med denne aftale med følgende tilpasninger:
   
               a)
            
            
               I artikel 9 skal ordene »og EFTA-staternes område« indsættes efter ordene »Unionens toldområde«.
            
         
               b)
            
            
               I artikel 9 erstattes ordet »området« med ordene »disse områder«.
            
         
               c)
            
            
               Følgende indsættes i slutningen af artikel 9:
               »Denne fritagelse finder ikke anvendelse på meldeformaliteter i forbindelse med toldspørgsmål.«
            
         
               d)
            
            
               Henvisninger til andre retsakter i direktivet anses for relevante i det omfang og i den form, disse indarbejdes i aftalen.«
            
         Artikel 2
   Den islandske og den norske udgave af direktiv 2010/65/EU, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 4. maj 2013, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 3. maj 2013.
      
         
            På Det Blandede EØS-udvalgs vegne
         
         Gianluca GRIPPA
         
            Formand
         
      
   
   
      (1)  EUT L 283 af 29.10.2010, s. 1.
   
      (2)  EFT L 67 af 9.3.2002, s. 31.
   
      (3)  Forfatningsmæssige krav angivet.